Αγλαοφών

Ο Αγλαοφών (αρχ. ελλ. Ἀγλαοφῶν) ήταν αρχαίος Έλληνας ζωγράφος, πατέρας του επίσης ζωγράφου ΠολυγνώτουΣούδας & Φώτιος Α´ Κωνσταντινουπόλεως, s.v. Ελληνική Ανθολογία, ix. 700. Γεννήθηκε στη Θάσο. Ο Αγλαοφών είχε έναν ακόμη γιο, τον Αριστοφώντα.Πλάτων, Γοργίας p. 448. B  Επειδή ο Πολύγνωτος άκμασε πριν την 90ή ΟλυμπιάδαΠλίνιος ο Πρεσβύτερος, ''Φυσική Ιστορία xxxv. 9. s. 35-36, ο Αγλαοφών πιθανότατα έζησε την εποχή της 70ής Ολυμπιάδας, δηλ. γύρω στα τέλη του 6ου - αρχές του 5ου π.Χ. αιώνα. Ο Κυϊντιλιανός επαινούσε το έργο του Quintilian, xii. 10. § 3, το οποίο, σύμφωνα με αυτόν, διακρινόταν για την απλότητα των χρωματισμών του.

Σύμφωνα με τον Πλίνιο τον Πρεσβύτερο, υπήρξε και άλλος Αγλαοφών, ο οποίος έζησε και άκμασε περίπου την εποχή της 90ής Ολυμπιάδας, κάτι που επιβεβαιώνει ένα κείμενο του Αθηναίου, από το οποίο πληροφορούμαστε ότι ο ζωγράφος είχε δημιουργήσει δύο έργα,Αθήναιος, xii. p. 543, d ένα από τα οποία απεικόνιζε την Ολυμπιάδα και την Πυθιάδα, ως προεξάρχουσες προσωπικότητες των Ολυμπιακών Αγώνων και των Πυθίων, αντίστοιχα, να στέφουν τον Αλικιβάδη. Στο άλλο έργο, η κυρίαρχη ομώνυμη θεότητα των Νεμέων κρατά τον Αλκιβιάδη στα γόνατά της. Ο Αλκιβιάδης δεν ήταν δυνατό να καταγάγει νίκες πολύ πριν την 91η Ολυμπιάδα (416 π.Χ.). Συνεπώς είναι πολύ πιθανόν ο συγκεκριμένος καλλιτέχνης να ήταν γιος του Αριστοφώντος, δηλ. εγγονός του πρώτου Αγλαοφώντος. Ο Πλούταρχος επίσης αναφέρει τον Αριστοφώντα ως δημιουργό της εικόνας του Αλκιβιάδη με την Νεμέα,Πλουτάρχου, Αλκιβιάδης 16 ενώ είναι πιθανόν να βοήθησε τον γιο του στη δημιουργία της. Σύμφωνα με μερικούς ερευνητές, ο δεύτερος Αγλαοφών ήταν ο πρώτος καλλιτέχνης που απεικόνισε τη θεά Νίκη με φτερά.Sholiast ad Aristoph. Aves. 573

Παραπομπές

Κατηγορία:Αρχαίοι Έλληνες ζωγράφοι
Κατηγορία:Αρχαίοι Θάσιοι